Uztelecom

Uztelecom – Oʻzbekistondagi eng yirik telekommunikatsiya xizmatlari koʻrsatuvchi operatorlaridan biridir.

 Tarixi 
1992-yilda Oʻzbekiston davlat telekommunikatsiya korxonalarining „Oʻzbektelekom“ konserni tashkil etildi.

1995-yildan boshlab xususiylashtirish va yangi kompaniyalarni qayta tashkil etish jarayoni boshlandi. Jumladan: „Toshkent taksofoni“, „Sirdaryo Telekom“, „Buzton“ va „Chirkom“ qoʻshma korxonalari, shuningdek, „Oʻzbektelekom International“ aksiyadorlik jamiyatlari va mintaqaviy kompaniyalar tashkil etildi. „Oʻzbektelekom“ tarkibida Intel Telekom filiali paydo boʻldi"Prisoedinenie UzNet".

2001-yilda Oʻzbekiston Vazirlar Mahkamasi UzNet shoʻba korxonasini Uztelecomga birlashtirish toʻgʻrisida qaror qabul qildi va bu kompaniyani xususiylashtirishga tayyorgarlik koʻrishning boshlanishi edi.

2003-yilda muhandislik-texnik markazi tashkil etildi. CDMA-450 simsiz tarmogʻi ishlay boshladi. „Oʻzbektelekom-Mobil“ filiali ishga tushirildi. Samarqand va Jizzax viloyatlarini simsiz aloqa tizimi bogʻladi"Sozdanie Injereno-texnicheskogo sentra".

2004-yildan yangilangan UzNet filiali tashkil qilinib, Intel Telekom kompaniyasiga qoʻshildi. Shu bilan birga, UzMobile CDMA-450 tarmogʻini hududlarda kengaytirdi. 2004-yilda oldindan toʻlangan kartalar yordamida xalqaro qoʻngʻiroqlarni amalga oshirish imkonini beruvchi aqlli xizmat kodlari joriy etildi"Razvitie Telekommunikatsionnix setey""Doklad o razvitie elektronniy kommersii v usloviyax globalizatsii ".

2005-yilda kompaniya VoIP shlyuzini yangiladi va qoʻshimcha tugunlarni oʻrnatdi, bu esa xalqaro aloqa va Internetga kirish xizmatlarini kengaytirdi. 2006-yilda WiMax pilot loyihasi ishga tushirildi va videokonferensaloqa xizmati paydo boʻldi.

2007-yilda Xitoy taraqqiyot banki va Huawei Technologies shirkati bilan birgalikda telekommunikatsiya tarmogʻi modernizatsiya qilindi. Videotelefoniya, maʼlumotlarni uzatish va internetga ulanish xizmatlari yoʻlga qoʻyildi. Xalqaro paketli kommutatsiya markazining oʻtkazish qobiliyati 2010-yilga kelib 2,5 Gbit/s ga yetdi.

2011-yilda „Uzmobile“ va „Uzonline“ brendlari yaratildi. 2012-yilda optik tolali aloqa liniyalarining umumiy uzunligi 263,5 million kanal/km.ni tashkil etdi. FTTx, IP-telefoniya va IPTV texnologiyalari rivojlantirildi.

2014-yilning 1-dekabrida xalqaro tarmoq sigʻimi 15,5 Gbit/s ga yetdi va Call Center xizmati – 1084 joriy etildi.

2017-yili 12100 kilometr optik tolali aloqa liniyalari qurildi. 2023-yilga kelib, optik tolali tarmoq uzunligi 227 ming kilometrni tashkil etdi.

Kompaniya oʻzining 5G tarmogʻini 2023-yilda ishga tushirdi. Xuddi shu yili VoWi-Fi va VoLTE texnologiyalari joriy etildi. Apple Inc. Shirkati bilan shartnoma tuzdi. Apple foydalanuvchilari IOS 16 versiyasiga yangilangandan soʻng 5G tarmogʻiga ulanish imkoniyatiga ega boʻlishdi.

 Faoliyati 
Uztelecom aksiyalarining 94.25 foizi Oʻzbekiston davlat aktivlarini boshqarish agentligiga, 5.2 foizi esa jismoniy va yuridik shaxslarga tegishli.

Kompaniya 22 ta filialni oʻz ichiga oladi, ulardan 14 tasi hududiy, 8 tasi ixtisoslashgan va 3 tasi shoʻba korxonalaridir.

 Manbalar 

 Havolalar 
 LinkedIn sahifasi
 Youtube kanali
 Instagram sahifasi
 UZTELECOM, Toshkent, Oʻzbekiston – kontaktlar, manzil, telefon
Turkum:Uyali aloqa operatorlari:Oʻzbekiston
Turkum:1992-yilda Oʻzbekistonda tashkil etilganlar
Turkum:1992-yilda asos solingan shirkatlar
Turkum:Toshkent fond birjasida aksiyalari boʻlgan shirkatlar